CELEX: 62017TN0673
Language: fi
Date: 2017-09-26 00:00:00
Title: Asia T-673/17: Kanne 26.9.2017 – Port autonome du Centre et de l’Ouest ym. v. komissio

13.11.2017   
            
            
               FI
            
            
               Euroopan unionin virallinen lehti
            
            
               C 382/59
            
         Kanne 26.9.2017 – Port autonome du Centre et de l’Ouest ym. v. komissio
   (Asia T-673/17)
   (2017/C 382/73)
   Oikeudenkäyntikieli: ranska
   
      Asianosaiset
   
   
      Kantajat: Port autonome du Centre et de l’Ouest SCRL (La Louvière, Belgia), Port autonome de Namur (Namur, Belgia), Port autonome de Charleroi (Charleroi, Belgia), Port autonome de Liège (Liège, Belgia) ja Région wallonne (Jambes, Belgia) (edustaja: asianajaja J. Vanden Eynde)
   
      Vastaaja: Euroopan komissio
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               ottaa kanteen tutkittavaksi kaikkien kantajien osalta ja kumoaa täten komission päätöksen SA.38393 (2016/E) – Belgian satamien verotus [C(2017)5174 final]
            
         
               —
            
            
               tutkii kanteen ja toteaa sen perustelluksi
            
         
               —
            
            
               kumoaa Euroopan komission päätöksen, jonka mukaan sisämarkkinoille soveltumattomana valtiontukena on pidettävä sitä, että Belgian ja erityisesti Wallonian satamien toiminnasta ei kanneta yhteisöveroa
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat pääasiallisesti yhteen ainoaan kanneperusteeseen. Niiden mukaan komissio on jättänyt alusta alkaen huomiotta SEUT 93 artiklan, jolla on otettu käyttöön erityiset liikenteen alaa, ja täten myös satamia koskevat, säännöt, eikä ole näin ollen ottanut huomioon unionin lainsäätäjän tahtoa.
   Komission arviointia ei voida perustella tosiseikoilla eikä oikeudellisilla seikoilla, ja se on ristiriidassa Belgian tuloverolain (CIR) 1 §:n sanamuodon ja julkisen vallan valtuuksien määritellä yleishyödylliset muut kuin taloudelliset toiminnot, kanssa.
   Komission kanta ei myöskään ole yhdenmukainen ehdotuksen direktiiviksi yhteisestä yhdistetystä yhteisöveropohjasta (CCCTB) (COM/2011/0121 final) kanssa, jossa jopa kaupalliset yhtiöt vapautetaan veroista, jotka koskevat käyttöomaisuuden hankintaan, valmistukseen tai perusparannukseen suoraan liittyviä tukia.
   Kun komissio antoi Belgialle virallisen ilmoituksen sen verotuslainsäädännön muuttamiseksi, se pyrkii lisäksi ohittamaan jäsenvaltioiden verotusta koskevan toimivallan yhdenmukaistamalla verotusta, mihin sillä ei ole SEUT 113 artiklan mukaista toimivaltaa. Se ei näin ollen ota huomioon jäsenvaltioiden valtuuksia määritellä julkisen palvelun toiminnat ja välittömän verotuksen soveltamisala, velvollisuuden huolehtia yhteiskunnan ja talouden sisäisen koheesion edellyttämien yleishyödyllisten palvelujen asianmukaisesta toiminnasta ja huolehtia harkintansa mukaisesti yleishyödyllisten palvelujen järjestämisestä. Euroopan unionin lainsäätäjä käytti jäsenvaltioille kuuluvaa toimivaltaa säätää verotuksellisia vapautuksia, jotka ne määrittelevät niiden julkisen palvelun toimintoja koskevan absoluuttisen toimivallan puitteissa.
   Kantajat katsovat, että Wallonian sisäisten satamien olennaiset toimet ovat yleishyödyllisiä palveluja, joita Euroopan unionin oikeuden mukaan kilpailusäännöt eivät koske.
   Lopuksi valtiontuen määrittelyssä sovelletut Euroopan unionin, erityisesti valikoivuutta koskevat, kriteerit eivät täyty käsiteltävässä asiassa.